b'\n_START_ARTICLE_\nSungai Melaka\n_START_SECTION_\nKhazanah dasar Sungai Melaka\n_START_PARAGRAPH_\nTebing Sungai Melaka berhampiran  Kampung Morten, Melaka juga menjadi tumpuan orang ramai untuk mencari duit syiling lama yang dipercayai banyak terdapat di kawasan itu._NEWLINE_Kebanyakan pencari khazanah ini sanggup menghabiskan masa berjam-jam lamanya untuk menggali kawasan itu menggunakan cangkul bagi mendapatkan duit syiling dipercayai yang digunakan pada zaman Kesultanan Melayu Melaka._NEWLINE_Ada diantara pencari yang berjaya menemui tujuh hingga 19 keping duit syiling lama yang digunakan pedagang dari China ketika era Dinasti Chin dan Arab memandangkan ada antaranya mempunyai tulisan Cina dan Arab. selain itu, duit syiling lama yang tertera perkataan Inggeris iaitu "Liberty" dan "United States of America" juga turut ditemui._NEWLINE_Muara Sungai Melaka memang diperakui menjadi laluan utama pedagang silam dan adalah tidak mustahil jika masih terdapat pelbagai barangan atau artifak yang berharga yang tersimpan dalam Sungai Melaka.\n_START_SECTION_\nKematian ikan\n_START_PARAGRAPH_\nTerdapat beberapa kes kematian hidupan sungai berlaku dan berulang \xe2\x80\x93 ulang. Pada April 2016, kematian ribuan ikan dilaporkan akhbar Berita Harian. Kejadian berulang kembali pada Disember pada tahun yang sama. Sebelum itu pada April 2014, dan Januari 2010. Menurut penduduk sekitar sungai tersebut, kejadian seumpama ini telah berlaku lebih 5 kali sebelum ini.  Punca kematian hanya diandaikan oleh pensyarah Universiti Kebangsaan Malaysia sebagai kekurangan oksigen dalam air. Andaian-andaian lain yang mendorong kekurangan oksigen adalah seperti pencemaran organik, air sungai tidak bergerak dan juga pertembungan air laut dan sungai._NEWLINE_Jabatan Alam Sekitar negeri memaklumkan hasil kajian merumuskan tiada unsur pembuangan sisa industri ditemui.'